armvectores/hy_wikipedia_2023 huggingface dataset:
Տուեկտա (գետ)

Տուեկտա (ռուս.՝ Туэкта), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուրսուլ գետի ձախ ափով՝ 59 կմ հեռավորության վրա։ Գետի երկարությունը 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100006268
Հիդրոլոգիական ուսումնասիրությունների կոդը -  115100626
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրովսկի (Միլլերովսկի շրջան)

Անվան այլ կիրառումների համար տե՛ս՝ Սուրովսկի (այլ կիրառումներ)Սուրովսկի (ռուս.՝ Суровский), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կոլոդեզյանսկի գյուղական համայնքի կազմի մեջ։
Սուրբ Մարիամ Աստվածածին (Էջմիածին)

Սուրբ Մարիամ Աստվածածին Մայր եկեղեցի, գտնվում է Էջմիածին քաղաքում՝ Մայր Տաճարից փոքր հեռավորության վրա։ Կառուցվել է 1767 թվականին Սիմեոն Երևանցի կաթողիկոսի օրոք։ Վազգեն Ա կաթողիկոսի օրոք՝ 1986 թվականին, վերանորոգվել է եկեղեցին և կառուցվել է զանգակատունը։
Եկեղեցու արևելյան պատին՝ Ավագ խորանի ձախ կողմում, կա մի արձանագրություն՝ ըստ որի «Այս սուրբ եկեղեցին կառուցվեց և գյուղն անջատվեց Աթոռից նորա պարսպի կառուցման հետևանքով, Տեր Սիմեոն Սրբազան Կաթողիկոս Երևանցու ծախսերով և հրամանով՝ ի պատիվ Սուրբ Աստվածածնի, որի անունով կառուցվեց 1767 թվին»։
Այժմ, այն գործում է որպես Հայաստանյայց Առաքելական Եկեղեցու Արմավիրի թեմի աթոռանիստ եկեղեցի։


== Պատկերասրահ ==


== Ծանոթագրություններ ==


== Արտաքին հղումներ ==
Էջմիածնի Սուրբ Աստվածածին եկեղեցի
Ռուդոլֆ Հյոս

Ռուդոլֆ Ֆրանց Ֆերդինանդ Հյոս (գերմ.՝ Rudolf Franz Ferdinand Höß), պարետ Օսվենցիմ համակենտրոնացման ճամբարում 1940 թվականի մայիսի 9-ից մինչև 1943 թվականի նոյեմբերի 9-ը, որտեղ միլիոնից ավելի հրեաների են ոչնչացրել։ Համակենտրոնացման ճամբարների գլխավոր տեսուչի տեղակալ 1945 թվականին։


== Կենսագրություն ==
Ծնվել է Բադեն-Բադենում, կաթոլիկ ընտանիքում։ Նրա հայրը Ֆրանց Քսավեր Հյոսն էր։ Մանհայմ տեղափոխվելուց հետո ընդունվել է Կարլ-Ֆրիդրիխի գիմնազիա։ Նրա հայրը ցանկանում էր, որ որդին դառնա հոգևորական։ Ռուդոլֆը միշտ դեմ է եղել հոր ցանկությանը, բայց ընդդիմանալ չի համարձակվել։ Իսկ նրա հետ կատարված դեպքը վերջնականապես հիասթափեցրել է Ռուդոլֆին, երբ նա 13 տարեկան է եղել, քահանային խոստովանել է իր մեղքը, բայց վերջինս բացահայտել է Ռուդոլֆի գաղտնիքը։ Հոր մահից հետո նա շարունակել է ուսումը դպրոցում, իսկ 1916 թվականի օգոստոսի 1-ին Առաջին համաշխարհային պատերազմի տարիներին նա մեկնել է ռազմաճակատ։ Ծառայել է Բադենի պահեստազորային բանակում։ 1916-1918 թվականներին օսմանյան բանակի կազմում Պաղեստինյան ռազմաճակատում կռվել է անգլիացիների դեմ։
Ռազմական գործողությունների ընթացքում աչքի է ընկել և դրա համար պարգևատրվել է I և II կարգի Երկաթե խաչ շքանշաններով։ Արդեն 1917 թվականին նա Գերմանիայի բանակում ամենաերիտասարդ ծառայողն էր, ով ուներ ֆելդֆեբելի կոչում։ 1919 թվականին ընդունվել է Ռաբախի ազատագրական ջոկատ, որի կազմում մարտնչել է կոմունիստների դեմ Մերձբալթիկայում, Ռուրում և Վերին Սիլեզիայում։ 1922 թվականի հոկտեմբերի 22-ին մուտք է գործել Գերմանիայի աշխատավորական նացիոնալ-սոցիալիստական կուսակցություն։
1923 թվականին Մարտին Բորմանի հետ մասնակցել է դպրոցի ուսուցիչ Վալտեր Կադովի սպանությանը, ով, ինչպես իրենք էին կարծում, ֆրանսիական զինվորական իշխանություններին էր մատնել Ալբերտ Լեո Շլագետերին։ Ուսուցչի սպանությունը կատարվել էր առանձնակի դաժանությամբ և ցինիզմով։ 1923 թվականի մայիսի 31-ի հունիսի 1-ի լույս առավոտյան գինարբուքից հետո, Ռուդոլֆն ու իր ենթակաները հարբած Կադովին տարել են անտառ, սկզբում մահակներով ծեծել են նրան, հետո կտրել են նրա կոկորդը, ապա` 2 կրակոցով վերջ տալիս նրա կյանքին։ 1923 թվականի հունիսի 28-ին Ռուդոլֆ Հյոսը ձերբակալվել է և տեղափոխվել է Լայփցիգի բանտ։ Դատավարության ժամանակ նա մեղավոր է ճանաչվել և 1924 թվականի մարտի 15-ին դատապարտվել է 10 տարի բանտարկության։ Իր պատիժը կրել է Բրանդենբուրգի բանտում։ Կուսակցության կողմից դրված արգելանքից հետո դադարում է լինել դրա անդամ։ Բանտում մնալով 4 տարի, 1928 թվականին Հյոսն ազատ է արձակվել։ Ազատ արձակվելուց հետո աշխատել է գյուղատնտեսության ոլորտում։ Հենց այդ ժամանակ էլ նա հանդիպել է Հայնրիխ Հիմլերին։ 1929 թվականին նա ամուսնացել է Հեդվիգ Հենզելի հետ, ում հետ ունեցել է 5 երեխա։


== Ծանոթագրություններ ==
Ռևազ Էբրաիդզե

Ռևազ Էբրաիդզե (վրաց.՝ რევაზ სიმონის ძე ებრალიძე, օգոստոսի 3, 1921(1921-08-03) - մայիսի 11, 1980(1980-05-11)), վրացի դրամատուրգ և կինոսցենարիստ։
Ավարտել է Թբիլիսիի պետական համալսարանը։ Խաղային և անիմացիոն ֆիլմերի սցենարների հեղինակ։


== Պիեսներ ==
Эбралидзе Р. Куда плывут облака? : Комедия в 3-х д / Сценич. ред. и пер. с груз. А. Антокольского. — М., 1959. — 73 с. — (Отд. распространения драм. произведений ВУОАП). — 25 экз. || . — М.: Искусство, 1960. — 72 с. — (Репертуар худож. самодеятельности, № 22). — 75 000 экз.
Эбралидзе Р. Современная трагедия: В 4-х д., 9-ти карт / [Авториз. пер. с груз. М. Соболя]. — М., 1961. — 87 с. — (Отд. распространения драм. произведений ВУОАП). — 50 экз. || . — М.: Искусство, 1962. — 87 с. — 5000 экз.


== Ֆիլմագրություն ==
1959 թվական` Թշնամանք (անիմացիոն)
1960 թվական` Պատմություն մի աղջկա մասին
1961 թվական` Փեսա առանց վկայականի
1968 թվական` Քաղաքը շուտ է արթնացել
1971 թվական` Աղջիկը № 25 սենյակից
1971 թվական` Ցոտնե Դադիանի
1972 թվական` Հաջողություն, Ինեսսա
1976 թվական` Փախուստ լուսաբացին
1977 թվական` Պատմություն աբխազ տղայի մասին
1978 թվական` Առողջություն, Էրմիլե
1980 թվական` Ինչպե՞ս ապրեմ առանց քեզ


== Մրցանակներ ==
Վրացական ԽՍՀ վաստակավոր արտիստ


== Ծանոթագրություններ ==


== Արտաքին հղումներ ==
http://mediateka.km.ru/cinema_2001/Encyclop.asp?Topic=topic_segida_p6070(չաշխատող հղում). 31.01.2012.
Резо Эбралидзе на сайте Кино-Театр.ру(Ստուգված է 31 հունվարի 2012)
Ավնիկ

Անվան այլ կիրառումների համար տե՛ս՝ Ավնիկ (այլ կիրառումներ)Ավնիկ, գյուղ Մեծ Հայքի Այրարատ աշխարհի Հավնունիք գավառում, իսկ ապա գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում է Արաքսի աջ ափին, Արաքս և Բասեն գետերի միախանման վայրում։


== Անվանումներ ==
Գյուղն ունեցել է հետևյալ անվանումները. Աբնիկոն, Ավենիկ, Ավընկաբերդ, Ավնիկուբերդ, Ավնիք, Ավնկաբերդ, Ավնկոբերդ, Ավնկուբերդ, Աֆնիք, Կըթնի, Կթնի, Կթնոգյուղ, Ճիվանգալեսի, Ճիվանխալե, Որնիկ, Որնկաբերդ, Ջեվանքալաան, Ջիվանգալասի, Ջիվանկալե, Ունիք, Օնիկ, Օրնիկ, Օրնկաբերդ։


== Պատմություն ==
Ավնիկի բերդը հիշատակվում է IX դարից, կառուցված էր դժվարամատչելի բլրի վրա և շրջապատված էր պարիսպներով։ Ըստ Մ. Չամչյանի գյուղը գոյություն է ունեցել V դարից։
Ավնիկը գրավել և թալանել են 1054 թվականին սելջուկները, իսկ 1394 թվականին, երկարատև պաշարումից հետո՝ Լենկթեմուրը։ Սակայն ըստ Արիստակես Լաստիվերցու 1054 թվականին սելջուկ սուլթանը խնայել է Ավնիկ ամրոցը և շարժվել է Դու գյուղի ուղղությամբ։


== Բնակչություն ==
Հին և միջին դարերում գյուղը եղել է հայաբնակ։ XIX դարի վերջին ուներ մոտ 60 տուն, իսկ XX դարի սկզբներին 200 տուն թուրք և քուրդ բնակիչ։


== Պատմամշակութային կառույցներ ==
Բերդի ավերակները, որ նշմարվում էին 1985 թվականի դրությամբ, թուրքերն այն կոչում են Ջիվանկալե։ Այն հավանաբար կառուցված էր IX դարում Բագրատունիների կողմից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==


== Արտաքին հղումներ ==
Ավնիկ բերդի ներկայիս տեսքը, լուսանկար Archived 2016-10-10 at the Wayback Machine.
Բուրբագենա

Բուրբագենա (իսպ.՝ Burbáguena),բնակավայր և մունիցիպալիտետ Իսպանիայում,գտնվում է Տեռուել պրովինցիայում (Արագոն ինքնավար համայնքում)։ Մունիցիպալիտետը գտնվում է Խիլոկաում։ Տարածքը կազմում է 39,02կմ2։ Բնակչությունը 296 մարդ (2010 թվականի տվյալներով)։


== Արտաքին հղումներ ==
www.burbaguena.tk
Մ.թ.ա. 697


== Դեպքեր ==


== Ծնունդներ ==


== Մահեր ==
Տագանի

Տագանի (ռուս.՝ Таганы, չուվաշերեն՝ Такана), գյուղ Ռուսաստանի Չուվաշիա հանրապետության Ցիվիլսկի շրջանի կազմում։
Բնակչությունը վերջին գրանցված տվյալներով կազմում էր 249 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն III (այլ կիրառումներ)

Լևոն III անունով քաղաքական կամ կրոնական գործիչներն են՝

Լևոն III - Հռոմի պապ 795-816
Լևոն III - Աբխազիայի թագավոր 960-969
Լևոն III - Կիլիկիայի արքա 1269-1289
Լևոն III - Բյուզանդական կայսր (717-741)
Շաքարապատ

Շաքարապատ (այժմ կոչվում է՝ ադրբ.՝ Şəkərabad - Շաքարաբադ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Ծանոթագրություններ ==
Մատիտեղ

Մատիտեղը (լատ.՝ Polygonum) հնդկացորենազգիների ընտանիքին պատկանող բույսերի ցեղ է։ Բազմամյա և միամյա խոտաբույսեր են և կիսաթփեր։


== Կենսաբանական նկարագիր ==
Ցողունները ուղիղ և սակավաճյուղ են, կամ փռված և ուժեղ ճյուղավորվող կամ թե փաթաթվող են։ Տերևներն ամբողջական են, ծաղկաբույլերը ծոցային կամ գագաթնային են։ Ծաղիկները երկսեռ են։ Ծաղկապատը մի փոքր մեծանում է։
Ծաղկի բանաձև՝ 
  
    
      
        ∗
        
          P
          
            5
          
        
        
        
          A
          
            3
            +
            3
          
        
        
        
          G
          
            (
            2...3
            )
          
        
      
    
    {\displaystyle \ast P_{5}\;A_{3+3}\;G_{(2...3)}}
  


== Տեսակներ ==
Տեսակներից են՝

ճնճղկապաշար (առինջ) (P. aviculare),
ջրապղպեղ (P. hydropiper),
մանդիկ (P. bistorta),
մատիտեղ դաբաղային (P. coriarium),
մատիտեղ պատատուկանման (P. convolvulus),
մատիտեղ թփային (P. dumetorum),
մատիտեղ փռված (P. lapathifolium),
մատիտեղ սախալինային (P. sachalinense)։


== Ծանոթագրություններ ==
Եվագր Պոնտացի

Եվագր Պոնտացի (հուն․՝ Εὐάγριος, ὁ Ποντικός, 346—399), քրիստոնյա աստվածաբան, բյուզանդացի փիլիսոփա, վանական ճգնակյաց, եկեղեցական մատենագիր։ Հայ առաքելական եկեղեցու սուրբ։
Ուսանել է Կեսարիայում, աշակերտել Բարսեղ Կեսարացուն, ապա՝ Գրիգոր Նազիանզացուն, բարեկամական սերտ կապեր է ունեցել նաև Գրիգոր Նյուսացու հետ։ Նրանցից սովորել է բնական գիտություններ, իմաստասիրություն, աստվածաբանություն, Սուրբ Գրոց գիտություն և հռետորություն։ 379–380-ին Գրիգոր Նազիանզացին նրան ձեռնադրել է գլխավոր սարկավագ, միասին մասնակցել են Կոստանդնուպոլսի Բ տիեզերական ժողովին։ 381–385-ին եռանդուն գործունեություն է ծավալել Բյուզանդիայում։ Իբրև ուղղափառության ջատագով պայքարել է ժամանակի տարածված աղանդների՝ արիոսականների, ապողինարիանների, եվնոմիանների դեմ։ Կապադովկյան հայրերի պես հրապուրվել է Որոգինեսի ժառանգությամբ, կատարել թարգմանություններ նրա երկերից։ 385-ին գնացել է Երուսաղեմ, ապա առանձնացել Եգիպտոսի Սկիտ անապատում, աչքի ընկել իր խստակեցությամբ։


== Երկեր ==
Եվագր Պոնտացին գրել է ճգնակեցական բնույթի բազում գործեր։ Նրա գրչին են պատկանում հարատև պայքարը զանազան կրքերի դեմ պատկերող գործնական ճգնակեցական հրահանգները։ Սրա շարունակությունն է «Գնոստիկը». այստեղ նկարագրել է վանական–գնոստիկի բարձրագույն ճանապարհը, որը տանում է դեպի Աստծո ճանաչողություն։ Աղոթքի և հայեցողության հարաբերակցությանն է նվիրված «Աղօթքի մասին» երկը։ «Հարիւրաւորքն վեցերորդք» 600 կարճառոտ խորհրդածություններից բաղկացած ժողովածուում քննարկել է դավանական և ճգնակեցական խնդիրներ։ Եվագր Պոնտացու քրիստոսաբանությունը ներկայացնող այս երկը մեզ է հասել հայկական և ասորական թարգմանություններով։ Եվագր Պոնտացու վարդապետության մեջ կարևոր տեղ է զբաղեցնում աղոթքի տեսությունը։ Ճգնակյաց վանականի գլխավոր զբաղմունքը աղոթքն է։ Քրիստոսին հետևել նշանակում է անդադար աղոթել՝ ինչպես ավանդել է Պողոս առաքյալը (Ա Թեսաղոնիկի 5.17): Եվագր Պոնտացուն էպատկանում «մտային աղօթք» հասկացությունը որ «բանականության հարատև հաղորդակցումն է Աստծուն» («Աղօթքի մասին»)։


== Եվագր Պոնտացու երկերի հայերեն թարգմանությունը ==
Եվագր Պոնտացու հոգևոր ժառանգությունը հայերեն է թարգմանվել 5-րդ դարում, հունարենից։ Նրա հոգեղեն խրատներն ու հրահանգներն իրենց որոշակի ազդեցությունն են թողել հայ միջնադարյան մտքի վրա։ Նրանից մեծապես օգտվել են Սահակ Ա Պարթևը, Եզնիկ Կողբացին, Հովհաննես Ա Մանդակունին, Վարդան Արևելցին, Գրիգոր Տաթևացին և ուրիշներ։ Նրա երկերի հետևողությամբ հայ հեղինակներ Գրիգոր Բ Վկայասերը, Մատթեոս Ջուղայեցին, Կիրակոս Երզնկացին գրել են աշխատություններ, հորինել լուծմունքներ։ Եվագր Պոնտացու երկերից իմաստախոսական բնույթի քաղվածքներ են բերված Աղեքսանդր Ա Ջուղայեցու կազմած «Վկայութիւնք պիտանիք եւ հարկաւորք...» աշխատության մեջ։


== Աղբյուր ==
«Քրիստոնյա Հայաստան» հանրագիտարան, Երևան, 2002։


== Արտաքին հղումներ ==
Եվագր Պոնտացու գործերից մի քանիսը արևելահայերեն թարգմանությամբ
Ղազարավանի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Ղազարավան գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 10 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կաշի (ֆիլմ)

Անվան այլ կիրառումների համար տե՛ս՝ Կաշի (այլ կիրառումներ)Կաշի, 1929 թվականին Հայֆիլմ կինոստուդիայի նկարահանած վավերագրական ֆիլմ է։


= Սյուժե =
Ֆիլմում նկարագրվում է կաշվի արտադրության զարգացումը Հայաստանում և կաշվի մշակման արտադրական պրոցեսը Երևանի կաշվի գործարանում։


= Հղումներ =
«Կաշի» ֆիլմը «Հայկական կինո» կայքում
Դիսկո պարողը

Դիսկո պարողը (հինդի՝ डिस्को डांसर), 1982 թվականի հնդկական ֆիլմ, որի ռեժիսորը Բաբար Սուբհաշն է, իսկ գլխավոր դերակատարը Միթուն Չակրաբորտին է։ Ֆիլմը պատմում է փողոցում նվագող երիտասարդի մասին։ Այս ֆիլմը հատկապես հայտնի է իր դիսկո երգերով, որոնց կոմպոզիտորը Բափի Լահարին է։ «I am a Disco Dancer» և «Yaad Aa Raha Hai» երգերը, որոնք կատարում էին Սուրեշ Վադկարը և Ուշա Մանգեշկարը, դարձան բավական հայտնի։
Ֆիլմը ունեցավ համաշխարհային հաջողություն և հայտնի դարձավ ամբողջ Հարավային և Կենտրոնական Ասիաներում, Արևելյան և Արևմտյան Աֆրիկաներում, Միջին Արևելքում, Արևելյան Ասիայում, Թուրքիայում և Սովետական Միությունում։ Սովետական Միությունում այս ֆիլմը ամենաշատ հաջողություն ունեցող հնդկական ֆիլմերից է, որը ունեցել է 40-ից 63 միլիոն դիտորդները։ Չինաստանում այս ֆիլմի սաունդթրեքն է մեծ հաջողության հասնում և ստանում է հատուկ մրցանակ։


== Սաունդթրեք ==
Բոլոր երգերի հեղինակն է՝ Բապպի Լահիրի։
«Jimmy Jimmy Jimmy Aaja» երգը համարվում է «You’re OK» (ֆր.՝ T'es OK!) երգի քավեր տարբերակը, 1980 թվականին թողարկված Ottawan խմբի հիթը։ Հաջորդը երգն է «I am a disco dancer», որը գրվել է հենց նույն խմբի «D.I.S.C.O.» երգի հիման վրա։


== Ծանոթագրություններ ==
(7841) 1994 UE1

(7841) 1994 UE1, աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 31-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,713611 ա. մ., առավելագույնը մոտենում է 2,4124 ա. մ. հեռավորության վրա և հեռանում 3,0148 ա. մ.։ Արեգակի շուրջ մեկ ամբողջական պտույտ է կատարում 1632,75 երկրային օրվա ընթացքում, իր ուղեծրով շարժվելով միջինում 0,220487 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7841) 1994 UE1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օսթին Չեմբեռլեն

Ջոզեֆ Օսթին Չեմբեռլեն (անգլ.՝ Sir Joseph Austen Chamberlain, հոկտեմբերի 16, 1863(1863-10-16)[…], Բիրմինգհեմ, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն - մարտի 16, 1937(1937-03-16), Լոնդոն, Միացյալ Թագավորություն), մեծ բրիտանացի քաղաքական գործիչ և արտաքին գործերի նախարար։
1892 թվականից՝ պառլամենտի անդամ։ Եղել է փոստի (1902), ֆինանսների (1903-1905, 1919-1921), Հնդկաստանի գործերով (1915—1917), արտաքին գործերի (1924—1929), ծովային (1931) մինիստր։ Հանդես է եկել հօգուտ Գերմանիայի վերառազմականացման՝ նպատակ ունենալով օգտագործել նրան ԽՍՀՄ-ի և Ֆրանսիայի դեմ։ Այդ քաղաքականության իրականացման նշանակալի քայլ էր 1925 թվականին Լոկառնոյի պայմանագրերի կնքումը։ Չեմբեռլեն ԽՍՀՄ-ի հետ դիվանագիտական հարաբերությունները խզելու (1927) նախաձեռնողներից էր (վերականգնվել են 1929 թվականին)։ Կյանքի վերջին տարիներին երկյուղ է հայտնել Գերմանիայի ագրեսիվ նկրտումների առթիվ։ Լոկարնյան բանակցություններում իր դերի համար 1925 թ. ԱՄՆ պետ. քարտուղար Չառլզ Գեյթս Դաուեսի հետ ստացել է Խաղաղության Նոբելյան մրցանակ։


== Աղբյուրներ ==
Ջո Սմիթ (այլ կիրառումներ)

Ջո Սմիթ կարող է վերաբերվել.

Ջո Սմիթ (1889-1971), անգլիացի ֆուտբոլիստ, որը հանդես է եկել «Բոլթոն Ուոնդերես» ակումբի կազմում, «Բլեկպուլա» ակումբի գլխավոր մարզիչ։
Ջո Սմիթ (1890—1956), անգլիացի ֆուտբոլիստ, որը հանդես է եկել «Վեսթ Բրոմվիչ Ալբիոն» ակումբի կազմում։
Ջո Սմիթ (ծնվ. 1953), շոտլանդացի ֆուտբոլիստ։
Ջո Սմիթ (ծնվ. 1975), ամերիկացի բասկետբոլիստ։
Անարխիստների կղզին

«Անարխիստների կղզին», 2017 թվականին «Մագաղաթ» հրատարակչության հրատարակած Երվանդ Վարդանյանի պատմվածքների, էսսեների և պիեսների ժողովածուն։ 124 էջ։ Խմբագիր՝ Աշոտ Գաբրիելյան, նկարիչ՝ Ռոբերտ Սարգսյան, գեղարվեստական խմբագիր՝ Դավիթ Հակոբյան, սրբագրիչ՝ Անահիտ Գևորգյան։
Ժողովածուն 2018 թվականին արժանացել է Պողոսյան մրցանակի։


== Գրքի բնաբանը ==
Երբ պետք է ասել ճշմարտությունը, անել որևէ հայտարարություն, լեզուն անօգուտ է. նա գրողին թույլատրում է մերձեցում՝ միշտ ներծծված հուսահատությամբ, այդ պատճառով երկիմաստ մերձեցում՝ զրույցի առարկային. խոսքն ընդունակ է ծնել միայն սարսափելիորեն խեղված իրականության կեղծ պատկերը. ինչքան էլ որ գրողը ջանա, բառերն ամեն ինչ ծածկում են ու ամեն ինչ խեղաթյուրում և մաքուր ճշմարտությունը թղթի վրա դարձնում են սուտ։   Թոմաս Բերնհարդ


== Գրքի հանձնարարականը ==
«Անարխիստների կղզին» ժողովածուն բերում է ժամանակի յուրօրինակ ընկալում։ Այն պատմական փաստերի խորիքից ամբողջացնում է աննկատելի՛ էականը՝ այսօրվա մարդու մտածողության համեմատականում ու ընթերցողին մատուցում իրականությանը մի նոր անկյունից նայելու հնարավորություն։
Ժողովածուում ներառված պատմվածքներն ու Էսսեները կապված են իրար ժամանակակից մարդու ու նրա գիտակցության հետազոտման ընդհանուր միտումով։
Մարդկային գաղափարների ճգնաժամի ու անորոշության զգացումն այօրվա աշխարհում խտանում են ներկայացված տեքստերի մեջ ու նորովի միֆականացվում։
Ժողովածուում ներկայացված պիեսները գրականությունն ու թատրոնը հաշտեցնելու փորձեր են։


== Գրքի բովանդակությունը ==
Փախուստ ցամաքից
Անարխիստների կղզին
Ուղեգրություն
Պետերբուրգից մինչև Մեծ Նովգորոդ կամ իրականության երկու մոտեցումներ
Դոն Կիխոտն ու իր լեմուրը
Ջարդված արկղ կամ Կանտն առանց մետաֆիզիկայի
HOMO URBANUS
Հանդիսատեսի հիշողություններն անհետացած ֆիլմի մասին
Ռեքվիեմ Խարմսի համար
Անակնկալ Բեքեթի համար
Դիոկղետիանոսն ու կասկածը
Կարճ պատմություն կնատյացության մասին
Պիեսներ
Հանգրվան՝ գանձերի որոնման համար (Աշոտ Գաբրիելյան)


== Ծանոթագրություններ ==
Արծկե (այլ կիրառումներ)

Արծկե, կարող է վերաբերել՝

Արծկե - պատմական քաղաք Մեծ Հայքի Տուրուբերան նահանգի Բզնունիք գավառում
Արծկե - գետակ Հայկական լեռնաշխարհում, Վանա լճի ավազանում
Արծկե - կղզյակ Վանա լճում, նրա հյուսիս-արևմտյան կողմում, Արծկե քաղաքի դիմաց
Ամիրտի 2-րդ

Ամիրտի 2-րդ (Ամենիրդիս), (անհայտ - մ. թ. ա. 399, Մեմփիս, Ալ-Գիզա, Եգիպտոս), Հին Եգիպտոսի փարավոն։ Մ.թ.ա. 405-399 թվականներին XXVIII դինաստիայի միակ ներկայացուցիչն է եղել, որը Եգիպտոսն ազատել է պարսկական օկուպացիայից։
Ամիրտին, ըստ երևույթին, այն Ամիրտիի թոռն էր, որը դրանից կես դար առաջ Ինարի հետ միասին ղեկավարել է ապստամբությունը Եգիպտոսում։


== Վարչություն ==
Ինչպես հայտնի է հին հունական աղբյուրներից,Ամիրտեն, Ստորին Եգիպտոսի նախկին նոմարկ, տապալեց Եգիպտոսի պարսկական բանակները և վերականգնեց անկախությունը(մոտավորապես 405/4)։
Ապստամբությունից հետո առաջին տարիներին նրա իշխանությունը սահմանափակվում էր Ստորին Եգիպտոսով, թագավորելով  թագավոր Արթաքսերքս II-ի հետ միասին։ Եգիպտոսի նկատմամբ իրական իշխանություն Ամիրտեն ստացել է Մ. թ. ա. 401 թ. Վերին Եգիպտոսը գրավելուց հետո, այդ թվում ՝ Էլեֆանտինը։ Արտաքսերքսես 2-րդը փորձել է ճնշել ապստամբությունը ՝ եգիպտացիների դեմ ուղարկելով բանակ ՝ Սիրիայի ԱԶԲ-ի սատրրապի հրամանատարության ներքո։ Սակայն այդ նույն ժամանակ Անատոլիայում ապստամբեց պարսից արքայի եղբայրը ՝ Քիր Կրտսերը, և սիրիական ստորաբաժանումները նետվեցին այդ ապստամբի դեմ, ինչը թույլ տվեց Ամիրտեին անգամ ներխուժել Պաղեստինի տարածք։
Ամիրտեյի գործունեության մասին հայտնի է միայն անտիկ հեղինակների ստեղծագործություններից։  Ամիրտեյի ժամանակներից ի վեր մեզ ոչ մի Եգիպտական հուշարձան չի հասել։ Ըստ անտիկ հեղինակների մ. թ. ա. 400 թվականին  Թամոսը՝  եգիպտացի Մեմֆիսցի, ով Քիր կրտսերի օրոք եղել է Իոնիայի փոխանորդի տեղակալը (որոշ անտիկ հեղինակներ նրան անվանում են այդ շրջանի հիպարխ) նրա մահից հետո  որդիների, նավատորմի և գանձարանի հետ միասին փախել է Ամիրտեսի մոտ՝ Եգիպտոս(որին Դիոդորը չգիտես ինչու Պսամմետիխ է անվանում), ապաստան խնդրելու համար։ Սակայն Ամիրթեյը հրամայեց մահապատժի ենթարկել բոլոր փախստականներին և զավթեց նրանց ունեցվածքը[1], բայց հաջորդ տարի նա ինքը զրկվեց գահից, նրան գերազանցեց և, հնարավոր է, նույնիսկ սպանեց իր զորահրամանատար Նեֆերիտը։
Մ. թ. ա. 399 թվականի հոկտեմբերի 1-ին արամեական մի նամակում նշվում է Ամիրտեի տապալման և նոր տիրակալի իշխանության գալու կարևոր քաղաքական լուրը։ "Առաջին կառավարիչը, որը ելույթ է ունեցել օտար միդիացիներից հետո, եղել է Ամիրթեի փարավոնը... նրա որդին չի ժառանգել նրան":

Ըստ Մանեֆոնի  Ամիրթեյը XXVIII դինաստիայի միակ թագավորն էր եւ իշխում էր 6 տարի։


== Անուն ==
 ỉmn-ỉr-dỉ-s<w>


== Ծանոթագրություններ ==


== Գրականություն ==
J. von Beckerath. Chronologie des pharaonischen Ägypten… (Аннотация: И. А. Ладынин, А. А. Немировский)


== Արտաքին հղումներ ==
Ամիրտի 2-րդը livius.org կայքում
Ամիրտի 2-րդը antikforever.com կայքում Archived 2018-02-08 at the Wayback Machine.


== Տես նաև ==
Ամիրտեյի ապստամբություն
Փարավոնների ցանկ
Սքոթ Բրեդլի

Սքոթ Բրեդլի (անգլ.՝ Scott Bradley, նոյեմբերի 26, 1891(1891-11-26), Russellville, Արկանզաս, ԱՄՆ - ապրիլի 27, 1977(1977-04-27), Չաթսվորթ, Լոս Անջելես, Կալիֆոռնիա, ԱՄՆ), ամերիկացի կոմպոզիտոր, դաշնակահար և դիրիժոր։


== Կենսագրություն ==
Բրեդլին հայտնիություն է ձեռք բերել Metro-Goldwyn-Mayer (MGM) ստուդիայում աշխատելու ժամանակ, որտեղ երաժշտություն էր գրում «Թոմն ու Ջերին», Դրուպի շունը, Բարնի արջը և Տեքս Էվերիի այլ կարճամետրաժ ֆիլմերի համար։ Բրեդլին սովորել է Առնոլդ Շյոնբերգի ղեկավարած կոնսերվատորիայում։ Սկզբում նա երաժշտություն է գրել 30-ական թվականներին, մուլտիպլիկատոր Աբ Այբերքսի համար, ով ավելի վաղ աշխատել է Ուոլթ Դիսնեյի հետ և արդյունքում բացել է սեփական ստուդիան։ 1934 թվականին Բրեդլին սկսել է ստեղծագործել Հյու Հարմանի և Ռուդի Իզինգի համար, ովքեր MGM ստուդիայի համար կարճամետրաժ ֆիլմեր էին արտադրում։ 1937 թվականին Բրեդլիին վարձում է MGM ստուդիան և այնտեղ է աշխատել մինչև թոշակի անցնելը։
Նրա վաղ վոճը ներառում էին հանրաճանաչ և ավանդական մեղեդիների հատվածներ; Դա սովորական պրակտիկա էր անիմացիոն երաժշտության համար։ Սակայն 1940-ական թվականներին Սքոթ Բրեդլիի կոմպոզիցիաները և գործիքավորումը օրիգինալ և բարդ դարձան, հաճախ օգտագործելով դոդեկաֆոնիս տեխնիկան (այս մեթոդը մշակել է իր ուսուցիչ Շյոնբերգը)։
Բրեդլին թոշակի է անցել 1957 թվականին, երբ MGM ստուդիան փակեց իր անիմացիոն բաժինը։ Նա մահացել է 1977 թվականի ապրիլի 27-ին Լոս Անջելեսի Չատսվորտ թաղամասում։


== Ծանոթագրություններ ==


== Մատենագրություն ==
Goldmark, Daniel (2006): "Cartoon Concerto". Liner notes for ''Tom and Jerry & Tex Avery Too! Volume 1: The 1950s''. Film Score Monthly CD Vol. 9 No. 17.
Goldmark, Daniel (2005): "Tunes for 'Toons: Music and Hollywood Cartoons." University of California Press.
Goldmark, Daniel and Yuval Taylor (eds.) (2002): ''The Cartoon Music Book''. A Capella Books.
Maltin, Leonard (1987): ''Of Mice and Magic: A History of American Animated Cartoons''. Penguin Books.
McCarty, Clifford (2000): ''Film Composers in America: a Filmography, 1911–1970''. Oxford University Press.
Morris, Peter (2007): ''Playing Cat and Mouse'' in BBC Music Magazine, March 2007. p44-48. British Broadcasting Corporation.


== Արտաքին հղումներ ==
Scott Bradley Internet Movie Database կայքում
Bio at tomandjerryonline.com
Scott Bradley at Animation World Magazine
"Tom and Jerry & Tex Avery Too! Vol. 1: The 1950s"(compilation)
Video of "Tom and Jerry at MGM" premiere at the 2013 BBC Proms ՅուԹյուբում
Ձգտում

Ձգտում, անձի գործունեության դրդապատճառ, որի կառուցվածքի մեջ մտնում են հստակորեն գիտակցվող նպատակը և նրա ձեռք բերմանը ուղղված կամային ջանքերը։
Ձգտումը կարող է առաջ գալ որպես կարճատև գործընթաց (մարդկանց շատ ձգտումներ զարգացման այդ աստիճանից առաջ չեն գնում և արագորեն մոռացվում են), բայց կարող է դառնալ նաև կայուն դրդապատճառ և անձի կառուցվածքի մշտական բաղադրիչ, նրա բնավորության գիծ։


== Աղբյուրներ ==
Նալչաջյան Ա. Ա. (1984 թ.)։ Հոգեբանական բառարան (Լույս ed.)։ Երևան։ էջ 240 էջ
Աշիմուն

Աշիմուն, Ազիսուն, Այսումաս որոս, Ղարաջադաղ, Տուրա Աշումա, Արարատի լեռնահամարգում։ Բարձրություն մոտ. 2000 մ։


== Ծանոթագրություններ ==
Շառլ Մերսիե

Շառլ Մերսիե (ֆր.՝ Charles Mercier, 1904[…], Լիոն - ապրիլի 23, 1978(1978-04-23) կամ 1978, Փարիզ), ֆրանսիացի արևելագետ-հայագետ։
Աշակերտել է Լ․ Մարիեսին։ 1940-1941 թթ. դասավանդել է Հալեպի հայկական քոլեջում։ 1941 թ., վերադառնալով Փարիզ, շարունակել է հայերենի ու վրացերենի ուսումնասիրությունը։ 1946-1977 թթ. ընդմիջումներով վարել է Փարիզի Արևելյան հին լեզուների դպրոցի հայկական և վրացական ամբիոնները։ 1948 թ., իր ուսուցիչների հետ, ֆրանսերեն է թարգմանել և հրատարակել Ներսես Լամբրոնացու «Եկեղեցական ժողովո ճառք»-ը, 1953 թ.՝ «Իսահակի, Հակոբի և Մովսեսի օրհնությունների մեկնությունը» (հունական, հայկական և վրացական տեքստերը), 1960 թ.՝ Եզնիկ Կողբացու «Հաղագս Աստուծո» («Եղծ աղանդոց») երկը (քննական թարգմանություն, որի վրա Լ․ Մարիեսը աշխատել է մոտ 10 տարի)։ Լատիներեն է թարգմանել նաև Ս․ Եփրեմի հիմները («Հայերենում պահպանված Ս․ Եփրեմի հիմները», 1962), որոնց հունական բնագիրը չի պահպանվել։ Մերսիեն 1972 թ. այցելել է Հայաստան, 1974 թ.՝ Վրաստան։


== Ծանոթագրություններ ==
Լաս Պեդրաս (Ուրուգվայ)

Անվան այլ կիրառումների համար տե՛ս՝ Լաս Պեդրաս (այլ կիրառումներ)Լաս Պեդրաս (իսպ.՝ Las Piedras), բնակավայր Ուրուգվայի հարավարևելյան մասում, Կանելոնես դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է 399 մարդ։

Աղբյուր։ Instituto Nacional de Estadística de Uruguay։


== Հայտնի մարդիկ ==
Խորխե Բարրիոս, ուրուգվայցի նախկին ֆուտբոլիստ
Ռիչարդ Մորալես, ուրուգվայցի նախկին ֆուտբոլիստ


== Ծանոթագրություններ ==
Լեգենդ ծաղրածուի մասին

Լեգենդ ծաղրածուի մասին, 1979 թվականին «Հայֆիլմ» կինոստուդիայում նկարահանված հայկական ֆիլմ։


== Սյուժե ==
Ֆիլմը պատմում է ծաղրածու-լարախաղաց Սիմոնի չարաբախտ արկածների և հեղափոխական դառնալու մասին։


== Դերերում ==
Սիմոն – Ավետիք Գևորգյան
Նազան – Լաուրա Գևորգյան
կեղծ հոգևորական – Խորեն Աբրահամյան
բանտապետ – Արմեն Ջիգարխանյան
Մհեր – Կորյուն Գրիգորյան

Ռուբեն – Ռուդոլֆ Ղևոնդյան
ոստիկան – Սերգեյ Փոթիկյան
Հովակ Գալոյան, Լյուսյա Հովհաննիսյան, Ազատ Շերենց, Գառնիկ Կարապետյան, Ռաֆայել Սարոյան, Ազատ Գասպարյան, Աշոտ Ներսիսյան, Էդմոնդ Քեոսայան


== Նկարահանող խումբ ==
Սցենարի հեղինակ՝ Ա. Մեխակյան (Էդմոնդ Քեոսայանի մասնակցությամբ)
Բեմադրող ռեժիսոր՝ Էդմոնդ Քեոսայան, Լ. Ասատրյան
Բեմադրող օպերատոր՝ Գ. Հայրապետով
Բեմադրող նկարիչ՝ Լ. Գևորգյան
Կոմպոզիտոր՝ Տիգրան Մանսուրյան
Հնչյունային օպերատոր՝ Ռ. Բերզ
Ռեժիսոր՝ Է. Ասոյան, Ջ. Մարտիրոսյան
Օպերատոր՝ Ս. Սարգսյան
Նկարիչ-դիմահարդար՝ Պ. Ասչյան
Ռեժիսորի ասիստենտ՝ Ա. Արզումանյան, Հ. Բաղդասարյան, Լ. Ղուկասյան
Օպերատորի ասիստենտ՝ Գ. Խոշաբաև (Խաչատրյան)
Նկարիչ-ասիստենտ՝ Մ. Փուրթոյան
Մոնտաժող՝ Հ. Մելքոնյան
Խմբագիր՝ Ա. Թոփչյան
Տնօրեն՝ Մ. Ղուկասյան


== Ծանոթագրություններ ==
Քասախ (Արագածոտնի մարզ)

Քասախ, լքված գյուղական բնակավայր Արագածոտնի մարզում։ Այն լքվել է 1965 թվականին, և նրա ավերակներն այժմ գտնվում են Ապարանի ջրամբարի տակ։
Գյուղը լքելուց հետո բնակչությունը տեղափոխվել է Երևանի հյուսիս-արևմտյան արվարձանում կառուցված նոր Քասախ գյուղ, որը ներկայումս գտնվում է Կոտայքի մարզի կազմում։


== Ծանոթագրություններ ==
Քասախ (Արագածոտնի մարզ) բնակավայրը «GEOnet Names Server» կայքում։
Վիբորգի շրջան (Սանկտ Պետերբուրգ)

Վիբորգի շրջան (ռուս.՝ Выборгский район), Սանկտ Պետերբուրգ քաղաքի 18 վարչական շրջաններից մեկը, որը տեղակայված է քաղաքի հյուսիսային մասում։


== Պատմություն ==
Պատմական Վիբորգի շրջանը հանդիսանում է նախահեղափոխական Վիբորգի ժառանգը։ Սկզբնական շրջանում այս անվամբ էր կոչվում Պետերբուրգի ողջ աջ մասը, քանի որ այնտեղից էր սկիզբ առնում Վիբորգ փողոցը։
1917 թվականի մարտ-մայիս ամիսներին Վիբորգի շրջանը Պետրոգրադում ձևավորված առաջին 15 շրջաններից մեկն էր։
1922 թվականի հուլիսի 12-ին Վիբորգի շրջանին միացվեց Պորոխովսկոյ շրջանը։
1936 թվականի ապրիլի 9-ին Վիբորգի շրջանից առանձնացավ Կրասնոգվարդեյսկի շրջանը։
1952 թվականի հունվարի 28-ին ՌԽՖՍՀ Գերագույն խորհրդի հրամանով շրջանը վերանվանվեց Ստալինսկի։
1954 թվականի ապրիլի 3-ին Լենինգրադի մարզի Պարգոլովսկի շրջանի վերացումից հետո Ստալինսկի շրջանին անցան Լևաշովո և Պարգոլովո գյուղերը։
1958 թվականի հունվարին շրջանը կրկին վերանվանվեց Վիբորգի։


== Քաղաքային օկրուգներ ==
Լևաշովո
Պարգոլովո
Սամպսոնիևսկոյե
Սվետլանովսկոյե
Սոսնովսկոյե
Սանկտ Պետերբուրգի 15-րդ քաղաքային օկրուգ
Պարնաս
Շուվալովո-Օզյորկի


== Տնտեսություն ==
Շրջանում տեղակայված է տարբեր բնույթի 30 722 ընկերություններ, որոնցից փոքր կազմակերպություններ են 11 154-ը, անհատ ձեռնարկություններ՝ 5024։ Շրջանում աշխատում է մոտ 140 000 մարդ։


== Ծանոթագրություններ ==


== Արտաքին հղումներ ==
Սանկտ Պետերբուրգի Վիբորգի շրջանը Archived 2008-08-20 at the Wayback Machine.
(9929) ՄակԿոննել

(9929) ՄակԿոննել (անգլ.՝ McConnell), աստերոիդ աստերոիդների հիմնական գոտում։ Հայտնաբերվել է 1982 թվականի փետրվարի 24-ին Օաք Ռիջ աստղադիտարանի կողմից Հարվարդում։
Միջին հեռավորությունը Արեգակից կազմում է 2,276162 ա. մ., առավելագույնը մոտենում է 1,9626 ա. մ. հեռավորության վրա և հեռանում 2,5897 ա. մ.։ Արեգակի շուրջ մեկ ամբողջական պտույտ է կատարում 1254,3 երկրային օրվա ընթացքում, իր ուղեծրով շարժվելով միջինում 0,287012 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9929) ՄակԿոննել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (109501-109600)

Աստերոիդների ցանկ (109401-109500)  • Աստերոիդների ցանկ  • Աստերոիդների ցանկ (109601-109700)
 Աստերոիդների ցանկ (109401-109500)  • Աստերոիդների ցանկ  • Աստերոիդների ցանկ (109601-109700)
Մամիկոն Ենգիբարյան

Մամիկոն Ենգիբարյանը հայ քանդակագործ է, որն ապրում է Կենտրոնական Եվրոպայում (Բուդապեշտ/Վիեննա)։ Ծնվել է 1963թ. մայիսի 23-ին Երևանում։ Ավարտել է Թերլեմեզյանի անվան գեղարվեստի պետական քոլեջը, ինչպես նաև կուրսեր է անցել Սանկտ Պետերբուրգի Գեղարվեստի ակադեմիայում։ Ենգիբարյանը սկզբնական ճանաչում  ստացել  է Թափառականները (կամ՝ Կատուները) բրոնզե շարքի համար, որով նա մասնակցել է Վենետիկի Բիենալեին 1999թ․։ Ունեցել է բազմաթիվ անհատական ցուցահանդեսներ Հունգարիայում, ինչպես նաև խմբային ցուցադրություններ Ավստրիայում, Գերմանիայում, Ֆրանսիայում, Ֆինլանդիայում և ԱՄՆ-ում։ 
Ենգիբարյանը Բուդապեշտում ունի մի շարք հանրային քանդակներ, որոնցից ամենահայտին է Tumble Over- ը Գրեշամ պալատում է, որն այժմ քաղաքի կենտրոնում տեղակայված Four Seasons հյուրանոցն է։ Ենգիբարյանը ամերիկացի սենատոր Թոմ Լանտոշի արձանի հեղինակն է։ Արձանը բացվել է Բուդապեշտում 2018 թվականին։ Նրա շատ գործեր ընդգրկված են Իտալիայի, Հունգարիայի և ԱՄՆ-ի մասնավոր հավաքածուներում։
Էթնո-ջազ երաժիշտ Դավիդ Ենգիբարյանի եղբայրն է։
Ներկայում բրոնզից բացի,  աշխատում է արճիճով ու այլ միջոցներով։


== Ծանոթագրություններ ==
Մարտի 14

Մարտի 14, տարվա 73-րդ (նահանջ տարիներին՝ 74-րդ) օրն է։

Տարվա ավարտին մնում է 292 օր։


== Դեպքեր ==
1921՝ Սկսվեց Կարմիր բանակի ընդհանուր հարձակումը Երևանի վրա, որն Ապրիլի սկզբին ավարտվեց բանակի հաղթանակով։
1978՝ Իսրայելի պաշտպանության ուժերը հարձակել և գրավել են հարաւային Լիբանանը Լիտանի գործողությունում։
1979՝ Պեկինը և Տոկիոն դարձան եղբայրական քաղաքներ։
1990՝ ԽՍՀՄ ժողովրդական դեպուտատների III արտահերթ համագումարը ԽՍՀՄ նախագահ ընտրեց Միխայիլ Գորբաչովին, ով դարձավ ԽՍՀՄ առաջին և վերջին նախագահը։
2005՝ Եղենափայտ հեղափոխություն Լիբանանում՝ հարյուր հազարավոր լիբանանցիներ ցույց են անում Բեյրութում ընդդեմ Սիրիայի ռազմական ներկայությանը Լիբանանում և կառավարության դեմ։


== Ծնունդներ ==
1709՝ Գաբրիել Բոննո դը Մաբլի,ֆրանսիացի քաղաքական մտածող, ուտոպիստ կոմունիստ, պատմաբան
1879՝ Ալբերտ Այնշտայն, տեսաբան ֆիզիկոս (մահ. 1955)
1938՝ Իսիդորո Դիաս, մեքսիկացի ֆուտբոլիստ, կիսապաշտպան
1948՝ Ալբերտ Ստեփանյան, հայ պատմագետ, թարգմանիչ, մշակութաբան, պատմական գիտությունների դոկտոր, պրոֆեսոր։
1972՝ Արամ Պետրոսյան, կոմպոզիտոր, բանաստեղծ, շարականագետ, նարեկացիագետ
1976՝ Դենիել Գիլլիս, կանադացի դերասան
1980՝ Նելլի Ուվարովա, թատրոնի և կինոյի ռուսական հայազգի դերասանուհի, Յախոնտովի և Սմոլենսկու անվան մրցույթների դափնեկիր
1991՝ Մարտին Մոնտոյա Տորալբո, «Բարսելոնա» ֆուտբոլային ակումբի աջ թևի խաղացող


== Մահեր ==
1883՝ Կառլ Մարքս, գերմանացի փիլիսոփա, տնտեսագետ, համայնավար, Մարքսիզմի հիմնադիրը
1973` Հովարդ Այկեն, ամերիկացի ինժեներ
1984՝ Հովհաննես Շիրազ, հայ մեծանուն բանաստեղծ (ծն. 1915 թ.)
2013՝ Արամայիս Սահակյան, հայ գրող, բանաստեղծ, երգիծաբան, հրապարակախոս (ծն. 1936 թ.)
2018՝ Սթիվեն Հոքինգ, բրիտանացի ֆիզիկոս-տեսաբան ու տիեզերաբան (ծն. 1942 թ.)


== Տոներ ==
Պի թվի օրը՝ մաթեմատիկոսների ոչ պաշտոնական տոն է (տոնվում է 1987 թվականից)
Ստրյաբցի

Ստրյաբցի (ռուս.՝ Стрябцы), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորտովսկոե

Պորտովսկոե (ուկրաիներեն՝ Портівське), ավան Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Պորտովսկոե ավանում բնակվում էր 624 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սերջեխան

Սերջեխան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վանքաձոր

Վանքաձոր, Հայաստանի գետակ Սյունիքի մարզում, Ողջի գետի աջ օժանդակը։ Սկիզբ է առնում Գոմբակ լեռան հյուսիսային լանջից և Ներքին Գիրաթաղ գյուղից 5 կմ արևելքում միանում մայր գետին։ Երկարությունը՝ 4,5 կմ։


== Ծանոթագրություններ ==
Նովիե Չերվիշչա

Նովիե Չերվիշչա (ուկրաիներեն՝ Нові Червища), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Նովիե Չերվիշչա գյուղում բնակվում էր 1 243 մարդ։ Բնակավայրը զբաղեցնում է 2,75 կմ² տարածք։ Բնակչության խտությունը կազմում էր 452 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առնբրուք

Առնբրուք (գերմ.՝ Arnbruck), կոմունա Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 2051 մարդ։ Զբաղեցնում է 37,90 կմ² մակերես տարածք։ Պաշտոնական կոդ՝ 009 2 76 113։


== Ծանոթագրություններ ==


== Արտաքին հղումներ ==
Պաշտոնական կայք
Վալտեր Արամյան

Վալտեր Գևորգի Արամյան (հուլիսի 15, 1909(1909-07-15), Վաղարշապատ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 18, 1994(1994-12-18), Երևան, Հայաստան), հայ արձակագիր, թարգմանիչ, ԽՍՀՄ գրողների միության անդամ 1957 թվականից։ Արձակագիր Ռաֆայել Արամյանի եղբայրը։


== Կենսագրություն ==
Ծնվել է Էջմիածին (այժմ՝ Վաղարշապատ) քաղաքում։ Գրել է 1930-ականների սկզբներից։ 1932 թվականին ավարտել է Երևանի համալսարանի լեզվագրական ֆակուլտետը։ Աշխատել է Երևանի Մատենադարանում։ Ստալինյան բռնաճնշումների հետևանքով 1935-55 թթ բռնադատվել է՝ գտնվելով ԽՍՀՄ բանտերում և համակենտրոնացման ճամբարներում։ Այդ տարիների բանտային կյանքին անդրադարձել է «Կոլիմա» վեպում և պատմվածքաշարերում։
Պատմվածքների առաջին ժողովածուն՝ «Տայգայի օրենքը», լույս է տեսել 1955-ին։ Գրողի նախասիրությունը եղել է հուշապատումային ակնարկը։ Ստեղծագործություններում քանիցս անդրադարձել է և պատկերել է Հին Երևանի և Էջմիածնի կյանքը՝ վավերագրելով քաղաքային կեցության ուշագրավ կողմերը։ Նրա «Տայգայի օրենքը» և «Ռուսա, որդի Արգիշտի» գործերը թարգմանվել և առանձին գրքերով լույս են տեսել ռուսերեն։


== Երկեր ==
Տայգայի օրենքը, Երևան, Հայպետհրատ, 1955, 60 էջ։
Պատմվածքներ, Երևան, Հայպետհրատ, 1956, 128 էջ։
Ռուսա, որդի Արգիշտի, Երևան, Հայպետհրատ, 1957, 185 էջ։
Մարդը (պատմվածքներ), Երևան, Հայպետհրատ, 1959, 172 էջ։
Վաղը նորից լվացք կփռեն, հրատարակչություն «Պիոներ» ամսագրի, Երևան, 1959, 8 էջ։
Փունջ։ Սովետահայ մանկական գրականություն (ժողովածուում գործեր ունի նաև Վ. Արամյանը), Երևան, Հայպետհրատ, 1961, 356 էջ։
Մարդու սերը, Երևան, Հայպետհրատ, 1962, 180 էջ։
Ընկած ծառը (պատմվածքներ), Երևան, Հայպետհրատ, 1964, 216 էջ։
«Խեղճ» մարդը, Երևան, «Հայաստան», 1970, 16 էջ։
Ռուսա, որդի Արգիշտի (վիպակ), Երևան, «Հայաստան», 1970, 116 էջ։
Միթե բոլորը հող դարձան, Երևան, «Հայաստան», 1970, 408 էջ։
Թանաքագույն ծաղիկներ, Երևան, «Հայաստան», 1973, 232 էջ։
Արահետներ, Երևան, «Սովետական գրող», 1977, 324 էջ։
Վերադարձ (պատմվածքներ), Երևան, «Սովետական գրող», 1983, 512 էջ։
Զարմանալի տարիներ (պատմվածքներ), Երևան, «Սովետական գրող», 1985, 144 էջ։
Երանոս Կռմանցի (հեքիաթ- վիպակ), Երևան, 1986։
Զարմանալի տարիներ, Երևան, 1985, 143 էջ։
Խոտորջուրցիներ (վիպակ, պատմվածքներ), Երևան, 1987։
Կոլիմա (յուշեր Կոլիմա գետի բանտատնից), Անթիլիաս, 1994, 368 էջ։
Կոլիմա (վեպ և պատմվածքներ), Երևան, 2006, 240 էջ։


== Թարգմանություններ (ռուսերենից) ==
Ալոիս Իրասեկ, Չեխական հինավուրց զրույցներ, Երևան, Հայպետհրատ, 1955, 212 էջ։
Ցակարիաս Տոպելիուս, Հեքիաթներ, Երևան, Հայպետհրատ, 1956, 104 էջ։
Կարլիս Սկալբե, Ինչպես գնացի Հյուսիսի աղջկա մոտ (հեքիաթ), Երևան, Հայպետհրատ, 1962, 56 էջ։
Չինական հեքիաթներ, Երևան, Հայպետհրատ, 1963, 80 էջ։
Սերգեյ Սարտակով, Թագուհին չտաս (վիպակ), Երևան, Հայպետհրատ, 1963, 311 էջ։
Չեխոսլովակյան պատմվածքներ (ժողովածուի մի մասը թարգմանել է Վ. Արամյանը), Երևան, «Հայաստան», 1966, 372 էջ։
Հալդար Լաքսնես, Ինքնուրույն մարդիկ, Երևան, «Հայաստան», 1967, 638 էջ։
Դհան Մուքերջի, Ջունգլիներում (վիպակներ), Երևան, «Հայաստան», 1978, 204 էջ։
Գեորգի Խոլոպով, Ահեղ տարի (վեպ), Երևան, «Սովետական գրող», 1980, 428 էջ։


== Ծանոթագրություններ ==
(6769) Բրոկոֆ

(6769) Բրոկոֆ (անգլ.՝ Brokoff), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 15-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,416596 ա. մ., առավելագույնը մոտենում է 2,1194 ա. մ. հեռավորության վրա և հեռանում 2,7138 ա. մ.։ Արեգակի շուրջ մեկ ամբողջական պտույտ է կատարում 1372,16 երկրային օրվա ընթացքում, իր ուղեծրով շարժվելով միջինում 0,26236 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6769) Բրոկոֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկողայոս Վարդանյան

Նիկողայոս Հակոբի Վարդանյան (ապրիլի 29, 1959(1959-04-29), Երևան, Հայկական ԽՍՀ, ԽՍՀՄ), հայ թավջութակահար, կոնտրաբասիստ։
Անվանի ջութակահար Հակոբ Վարդանյանի որդին է։


== Կենսագրություն ==
Նիկողայոս Վարդանյանը ծնվել է 1959 թվականին, Երևանում։ 1973-1978 թվականներին սովորել է Երևանի Չայկովսկու անվան երաժշտական դպրոցում, այնուհետև՝ Երևանի Կոմիտասի անվան պետական կոնսերվատորիայում։ 1986 թվականից Հայաստանի պետական ֆիլհարմոնիկ նվագախմբի թավջութակահարն է։ Նվագախմբի կազմով բազմաթիվ հյուրախաղերով եղել է աշխարհի մի շարք երկրներում, մասնակցել բազում փառատոների Հայաստանում և արտասահմանում։ 1986 թ. երևանյան միջազգային ջազային փառատոնի ժամանակ, որպես կոնտրաբասիստ, հանդես է եկել հոլանդական «Dutch Swing College» խմբի հետ։
Համագործակցել և բազմաթիվ ելույթներ է ունեցել մի շարք հանրահայտ ջազային երաժիշտների, կատարողների ու խմբերի հետ՝ Տաթևիկ Հովհաննիսյան, Արմեն Դոնելյան, Միշել Լեգրան, Չիկ Կորեա, Իգոր Բուտման, Դանիիլ Կրամեր, Ալեքսանդր Զախարյան, Արտո Թունջբոյաջյան, «Earth, Wind & Fire», «Three Mo Tenors» և այլն։ 2001-2004 թվականներին մասնակցել է արաբ երգչուհի Ֆեյրուզի համերգային հյուրախաղերին մի շարք երկրներում։ 2002 թվականին երգչուհու հետ ձայնագրվել է ձայնասկավառակում, 2011 թվականին մասնակցել բեյրության փառատոնին։ Վահագն Հայրապետյանի տրիոյի կազմում ելույթներ է ունեցել «Toronto Du Maurier Downtown Jass Festival» և «Montreal Jazz Fest» փառատոների ժամանակ։ Համագործակցում է Լևոն Մալխասյանի հետ՝ հանդիսանալով «Մալխաս» ջազային խմբի կոնտրաբասիստը։ Աշխատել է Երևանի և արտասահմանյան մի շարք ջազային ակումբներում։ 1998 թվականից մասնակցել է Արտո Թունջբոյաջյանի «Armenia Navy Band» խմբի առաջին ձայնասկավառակի թողարկման աշխատանքներին։


== Ծանոթագրություններ ==
INCA

Ֆաբիեն Ինքարդոնա (ֆր.՝ Fabien Incardona, մայիսի 18, 1985(1985-05-18), Six-Fours-les-Plages), ֆրանսիացի երգիչ և երաժիշտ։


== Կենսագրություն ==
Ֆաբիեն Ինքարդոնան 8 տարեկանից զբաղվել է երգեցողությամբ և դերասանական վարպետությամբ։ Նա բեմի վրա հանդես է եկել տարբեր խմբերով, ներկայացումներով և 20 տարեկանում մասնակցել է Պասկալ Սևրանի (Pascal Sevran) «Entrées d’Artistes» շոուին France 2 հեռուստաալիքում։ Նա անցել է հեռուստաշոուի եզրափակիչ փուլ, ինչը թույլ է տվել դառնալ «Եվրատեսիլ 2006 երգի մրցույթ»-ի ընտրական փուլի մասնակից։ Նա երկրորդ տեղն է զբաղեցրել Վիրջինի Փուշանից հետո (Virginie Pouchain), որը Ֆրանսիան ներկայացրել է այդ տարի։
Հաջորդ տարի Ֆաբիենը միացել է Ռոմեո և Ջուլիետ մյուզիքլին («Ռոմեո և Ջուլիետ, Վերոնայի երեխաները»), Ժերար Պրեսգուրվիկին, Ասիայի շրջագայության ժամանակ, ինչպես նաև մասնակցել է ներկայացումների Փարիզի Կոնգրեսների պալատում (Palais des Congrès de Paris)։
2011 թվականին, տեղափոխվելով Փարիզ և ոգեշնչվելով Queen և The Doors խմբերով, Ֆաբիենը դարձել է Gravity off ռոք խմբի մենակատարը։ Խումբը մինի-ալբոմ է թողարկել և մի քանի համերգ է տվել Փարիզում։
2014 թվականի հունվարին Ֆաբիենը մասնակցել է ֆրանսիական «Ձայնը» («The Voice, la plus belle voix») նախագծի երրորդ եթերաշրջանին։ Նա կատարել է Քեյթ Բուշի «Wuthering Heights» երգը, սակայն մարզիչներից ոչ ոք չի պտտվել կույր լսումների ժամանակ։ Հեռուստատեսությունում դրա հայտնվելը նրան հնարավորություն է տվել թողարկել Change մինի-ալբոմ, որը ֆինանսավորվել է MyMajorCompany քրաուդֆանդինգային հարթակում 201 մասնակցի կողմից։
Նույն թվականի հոկտեմբերին Ֆաբիեն Ինքարդոնան M6 ալիքում դարձել է «Rising star» հեռուստաշոուի մասնակիցը (շոուի ռուսական տարբերակումը՝ «Արտիստ»)։ Նա մասնակցել է երկու թողարկման նկարահանումներին։ Դով Աթյան (Dove Attia), որը Մոցարտ ռոք օպերայի և 1789, les amants de la bastille մյուզիքլների պրոդյուսերն է, առաջարկել է նրան Մելեգանտի դերը նոր «Արթուր արքայի լեգենդը» (La Légende du roi Arthur) մյուզիքլում։
2015 թվականի սեպտեմբերին Փարիզի Կոնգրեսների պալատում կայացել է «Արթուր արքայի լեգենդը» (La Légende du roi Arthur) մյուզիքլի պրեմիերան, ավելի ուշ սկսվել են շրջագայությունները, որոնք շարունակվել են մինչև 2016 թվականը։ Մյուզիքլի նրա գործընկերները դարձել են այնպիսի արտիստներ, ինչպիսիք են Ֆլորան Մոթը (Florent Mothe), Չառլի Բուասոն (Charlie Boisseau), Zaho-ն, Կամիյ Լուն (Camille Lou) և Դավիթ Ալեքսիսը (David Alexis)։ Ֆաբիենի վոկալի և բեմական տվյալների վրա ուշադրություն են դարձրել ԶԼՄ-ները և այն անվանել բեմադրության «բացահայտում»։
2017 թվականին Ֆաբիեն Ինկարդոնան վերցրել է INCA կեղծանունը։ Քրաուդֆանդինգի շնորհիվ նա թողարկել է «Je vivrai» («Ես կապրեմ») ալբոմը, որը ներառում է տասներկու երգեր։


== Սկավառակագրություն ==
2013՝ Dust to Rise, EP
2014՝ Change, EP
2017՝ Je vivrai
2018՝ Je me sens vivant, EP
2022՝ Je me demande, EP


== Մյուզիքլ ==
2001՝ Ռոմեո ևՋուլիետ
2015՝ La Légende du roi Arthur
2019՝ Siddhartha l'Opéra Rock


== Անվանակարգեր ==
NRJ Music Awards 2015՝ Խումբ/ դուետ/ թատերախումբ/ տարվա ֆրանսիական խումբը «Արթուր թագավորի լեգենդը»-ում (La Légende du roi Arthur)


== Ծանոթագրություններ ==


== Արտաքին հղումներ ==
Պաշտոնական կայք(ֆր.)
Բոտիչինո

Բոտիչինո  (իտալերեն՝ Botticino), քաղաք Իտալիայում, Լոմբարդիա մարզի Բրեշիա գավառում։
Բնակչությունը հասնում է 10575 մարդու 2008 թվականի մարդահամարի տվյալներով։ Հեռախոսային կոդն Է 030, իսկ փոստային ինդեքսը 25080, 25082։
Քաղաքի հարևան համայնքներն են Բրեշիան, Նավեը, Նուվոլերան, Ռեսատոն և Սեռլեն։
Կոմունայի հովանավորներն են սրբեր Ֆաուստինը և Յովիտան Բոտիչինո Մատտինայում, սուրբ Բարդուղիմեոս Առաքյալը Սան Գալոյում։ Բոտիչինոյում օգոստոսի 15-ին հատկապես նշվում է Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 030 21971
Էլեկտրոնային հասցե։ info@comune.botticino.bs.it
Պաշտոնական կայք։ http://www.comune.botticino.bs.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բիբի-Կա-Մաքբարա

Բիբի-Կա-Մաքբարա - 17-րդ դարի տաճար Հնդկաստանի Աուրանգաբադ քաղաքում։
Տաճարը կառուցվել է Մեծ մողոլների կայսրության փադիշահ Աուրանգզեբի օրոք, որը Հնդկաստանում իշխել է 1658-1707 թվականներին։ Աուրանգզեբը իր հորը՝ Շահ Ջահանին նմանվելու համար իր կնոջ գերեզմանի վրա կառուցել տվեց մի դամբարան՝ ամեն կերպ ձգտելով նմանեցնել Ագրայում կառուցած հռչակավոր Թաջ Մահալին։ Եվ իրոք, այդ դամբարանը արտաքին տեսքով հիշեցնում է Թաջ Մահալը, ինչի համար տաճարը շատ հաճախ անվանում են «Դեկանի Թաջ»։


== Աղբյուրներ ==
Կամսար Ավետիսյան, Արևելքի մարգարիտը, Երևան, Հայպետհրատ, 1964, էջ 34։
(3029) Սանդերս

Անվան այլ կիրառումների համար տե՛ս՝ Սանդերս (այլ կիրառումներ)(3029) Սանդերս (անգլ.՝ Sanders), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,239183 ա. մ., առավելագույնը մոտենում է 1,9876 ա. մ. հեռավորության վրա և հեռանում 2,4908 ա. մ.։ Արեգակի շուրջ մեկ ամբողջական պտույտ է կատարում 1223,86 երկրային օրվա ընթացքում, իր ուղեծրով շարժվելով միջինում 0,294151 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3029) Սանդերս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղքիլիսա

Աղքիլիսա․ գյուղ Արևելյան Հայաստանում, նախկին Կարսի մարզի Կաղզվանի գավառում, այգեվետ ձորահովտում։ Գտնվում էր գավառի հարավ֊արևմտյան ծայրամասում, Ալաշկերտ քաղաքից 20 կմ հյուսիս֊արևմուտք։
1878 թվականին ուներ 61, 1907֊ին՝ 447, իսկ 1913֊ին 567 (50 ընտանիք) հայ բնակիչ։ 1878 թվականի Բեռլինի պայմանագրով բնակավայրն անցավ Ռուսաստանին և մտցրվեց Կարսի մարզի մեջ։ Ավերվել է 1920 թվականին տեղի ունեցած հայ-թուրքական պատերազմի ժամանակ։ Բնակչության մեծ մասը, փրկվելով կոտորածներից, բնակություն է հաստատել Հայաստանում։
Բնակիչները զբաղվում էին երկրագործությամբ, այգեգործությամբ և անասնապահությամբ։ Աղքիլիսայում կար հայկական եկեղեցի։ Ըստ Ղ. Ալիշանի այստեղ է գտնվում նաև 1570 թվականին հիշատակած Ճերմակ վանքը։ Գյուղում գործում էր հայկական ուսումնարան։


== Ծանոթագրություններ ==
Աստերոիդների ցանկ (116401-116500)

Աստերոիդների ցանկ (116301-116400)  • Աստերոիդների ցանկ  • Աստերոիդների ցանկ (116501-116600)
 Աստերոիդների ցանկ (116301-116400)  • Աստերոիդների ցանկ  • Աստերոիդների ցանկ (116501-116600)
Ռուշուլ

Ռուշուլ (ռուս.՝ Рушуль), գյուղ Ռուսաստանի Դաղստան հանրապետության Տաբասարանսկի շրջանի կազմում։
Բնակչությունը 2008 թվականին գրանցված տվյալներով կազմում էր 693 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Լեն

Լա Լեն (ֆր.՝ La Laigne), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կուրսոն կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17201։


== Բնակչություն ==
Համայնքի բնակչությունը 2010 թվականին կազմում էր 373 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լա Լեն (ֆր.)
Մխչյանի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Մխչյան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==